section_heading: Premisa
paragraph_text: Nakon što višim partnerima obrazloži zlostavljanje, dobije otkaz. Nesretna i uvrijeđena hoda ulicama Bostona, te naleti na starog prijatelja iz harvardskih dana, Richarda Fisha. On joj ponudi posao u svojoj odvjetničkoj tvrtki "Cage, Fish i suradnici". Poznavajući Richardovo (ne)znanje, Ally se dvoumi, te nevoljko pristaje jer joj je posao potreban. No, pravo je iznenađenje čeka u samoj tvrtki kad shvati tko su joj suradnici. Billy Alan Thomas, Allyina ljubav iz tinejdžerskih dana i njegova žena Georgia Thomas, odvjetnici su u tvrtki, zajedno s Johnom Cageom, Richardovim poslovnim partnerom. Cijeloj grupi pripada vrckava i domišljata tajnica Elaine Vassall.